In hierdie artikel word 'n gevestigde patroon van aannames ondersoek oor die aanleer van 'n taal soos dit duidelik na vore kom in die opvatting oor 'n nasionale taal; verder word die rol wat dit by mislukking in die veeltalige, multikulturele klaskamer speel, ontleed. Hierdie voorbeelde word aan Europa ontleen, maar dit bring belangrike vraagstukke na vore in veeltalige lande soos Suid-Afrika waar 'n dominante taal van onderrig voorkom.